./data/stoa0275/stoa010/stoa0275.stoa010.opp-lat1.xml
Cui enim hominumnon adhaerebit spiritus nequam, ab ipsa etiam ianua nativitatis animasaucupabundus, vel qua invitatus tota illa puerperii superstitione?Ita omnes idololatria obstetrice nascuntur, dum ipsi adhucuteri infulis apud idola confectis redimiti genimina sua daemoniorumcandidata profitentur, dum in partu Lucinae et Dianae eiulatur,dum per totam hebdomadam Iunoni mensa proponitur, dumultima die Fata Scribunda advocantur, dum prima etiam constitutioinfantis super terram Statinae deae sacrum est  Quis nonexinde aut totum filii caput reatui vovet, aut aliquem excipitcrinem, aut tota novacula prosecat, aut sacrificio obligat, aut sacroobsignat, pro gentica, pro avita, pro publica aut privata devotione Sic igitur et Socraten puerum adhuc spiritus daemonicus invenit Sic et omnibus genii deputantur, quod daemonum nomen est  Adeonulla ferme nativitas munda est, utique ethnicorum  Hinc enimet apostolus ex sanctificato alterutro sexu sanctos procreari ait,tam ex seminis praerogativa quam ex institutionis disciplina  Ceterum,inquit, immundi nascerentur, quasi designatos tamen sanctitatisac per hoc etiam salutis intellegi volens fidelium filios, uthuius spei pignore matrimoniis, quae retinenda censuerat, patrocinaretur Alioquin meminerat dominicae definitionis: Nisi quis nascetur ex aqua et spiritu, non introibit in regnum dei, idest non erit sanctus